Po'ñoc̈hpa' c̈hoch yesuanom allohuen sosya'tsañ , allochñapa' att̃och añach yema'yoc̈hra att̃och yesherbe' e'ñe cohuen Yompor . T̃arro'mar allohueney ñeñt̃ey ame'ñetsapa' ama e'ñe att̃ecmaye' yesherbeñe Yompor . Ñato' puesheña'tetspa' nanaccha' cohuen sherbeñet Yompor , ñato' po'potantaññapa' amach . Ñato' o'ch netma'ntacha ñeñt̃ atet̃ pena pocoll . Ñeñt̃ acheñ ec̃llayoret̃pa' arrña pa'pacllopa' shonte'ch eñall pa'namen coymec̈hno . Ñato' patantarrpa' ororro'ch ñato' po'potantañpa' asrerro'ch , ñato' po'potantaññapa' tsachrro'ch , ñato' po'potantaññapa' patsrro'ch . T̃arraña allohuenpa' amach e'ñe att̃ecmaye' sherbenano pamo'mte' . Atet̃ ñerra'm ñeñt̃ ororro'pa' nanaccha' coc̈hneshot̃ sherbenan pamo'mte' , t̃arraña atet̃ ñerra'm patsrro'pa' amach tama coc̈hneshot̃eye' sherbenano pamo'mte' . Ñeñt̃o'marña yapa'c̈ho'ña ñerra'm yemneñ o'ch yesherbe' e'ñe coc̈hneshot̃ Yamo'mte' Cristopa' añ palltetsa c̈hoch ñanom yesuanom allohuen sosya'tsañ att̃och añach yema'yoc̈hrena ñeñt̃ cohuentetsa Yamo'mtayecop . Allochñapa' ama't erra'tsena es yep̃a'yenpa' e'ñech cohuenacma yocshateñ Yamo'mte' Cristo .
